Robigalia
Robigalia erant feriae Romanae rusticae septimo Kalendas Maias -id est die 25 Aprilis- celebratae dei Robigi placandi causa (qui apud poetas nonnumquam dea fit Robigo nomine), ne frumenta laedere vellet. Quo die canis necnon ovis bidens ad quintum miliarium viae Claudiae a flamine Quirinali prope lucum dei sacrificabatur. Eodem die ludi cursorii fiebant maioribus minoribusque cursibus. Robigalia regem Sabinum Numam Pompilium primum instituisse plures auctores tradiderunt
Qui deus etenim, sive ipse morbus erat, sive morbum cui nomini robigo erat  et plantas urebat, cum ceteris virentibus tum praecipue frumentis immitere avertereque poterat,   agricolis erat placandus. Unde versus Columellae :
  Hinc mala Rubigo viridis ne torreat herbas,
   sanguine lactentis catuli placatur et extis.

Fontes
Aulus Gellius libro quinto Noctium Atticarum XII,14.
Columella libro decimo de Re rustica, versibus 341-342.
Fasti Praenestini
Ovidius, libro quarto Fastorum versibus 905-942.
Plinius  octavo decimo libro Naturalis Historiae, capitulo 285.
Varro libro primo Rerum Rusticarum I,6.

Notae 

Feriae Romanae